У маі 1641 г. менскі гродскі суд выдаў дэкрэт, якім прадпісваў Сапегу выдаць беглых падданых. Гэта не мела ніякага выніку. Валовіч дайшоў да вышэйшай судовай інстанцыі ВКЛ - Галоўнага трыбунала, які ў лістападзе 1641 г. таксама выдаў дэкрэт аб звароце ўцекачоў. У студзені наступнага года Сапега быццам бы пагадзіўся выплаціць за беглых кампенсацыю, праўда, не дзве тысячы, а ўсяго 13 коп грошаў. Там не менш справа цягнулася яшчэ ў 1643 г. і, відаць, так і не скончылася нічым.